CELEX: 52019PC0427
Language: mt
Date: 2019-09-25
Title: Proposta għal DEĊIŻJONI TAL-KUNSILL dwar il-pożizzjoni li trid tittieħed f’isem l-Unjoni Ewropea fil-Kumitat Konġunt stabbilit bil-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom biex jiġu emendati l-Annessi I u II tal-Ftehim

IL-KUMMISSJONI EWROPEA
            Brussell, 25.9.2019
            COM(2019) 427 final
            2019/0202(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Kumitat Konġunt stabbilit bil-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom biex jiġu emendati l-Annessi I u II tal-Ftehim
            
               
         
         
            
               MEMORANDUM TA’ SPJEGAZZJONI
            
            
               1.Suġġett tal-proposta
            
            
               Din il-proposta tikkonċerna d-deċiżjoni li tistabbilixxi l-pożizzjoni li trid tittieħed f’isem l-Unjoni fil-Kumitat Konġunt stabbilit bil-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom bil-ħsieb li jiġu emendati l-Annessi I u II tal-Ftehim
            
            
               2.Kuntest tal-proposta
            
            
               2.1.Il-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom
            
            
               L-għan tal-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom (“il-Ftehim”) huwa li jikkollega l-iskema tal-UE għall-iskambju ta’ kwoti ta’ emissjonijiet (EU ETS) ma’ dik Żvizzera billi jippermetti li l-kwoti f’skema waħda jkunu jistgħu jiġu nnegozjati u jintużaw għall-finijiet ta’ konformità fl-oħra, u b’hekk jiġu estiżi l-opportunitajiet għall-mitigazzjoni tat-tibdil fil-klima. Il-Ftehim se jidħol fis-seħħ fl-1 ta’ Jannar wara l-iskambju tal-istrumenti ta’ ratifika jew ta’ approvazzjoni mill-Partijiet.
            
            
               2.2.Emendi għall-Annessi
            
            
               Il-Kumitat Konġunt stabbilit bl-Artikolu 12 tal-Ftehim għandu r-responsabbiltà li jamministra l-Ftehim u li jiżgura l-implimentazzjoni tiegħu. Jista’ wkoll jiddeċiedi li jadotta annessi ġodda għall-Ftehim, jew li jemenda dawk eżistenti. Huwa jista’ wkoll jiddiskuti l-emendi għall-Artikoli tal-Ftehim, jiffaċilita l-iskambju tal-ideat dwar il-leġiżlazzjoni tal-Partijiet u jwettaq reviżjonijiet tal-Ftehim.
            
            
               Il-Kumitat Konġunt huwa korp bilaterali magħmul minn rappreżentanti taż-żewġ Partijiet (l-UE u l-Iżvizzera). Għandu jkun hemm il-qbil taż-żewġ Partijiet dwar id-deċiżjonijiet li jittieħdu mill-Kumitat Konġunt.
            
            
               L-Artikolu 13(2) tal-Ftehim jipprevedi li l-Kumitat Konġunt jista’ jiddeċiedi li jadotta Anness ġdid jew li jemenda Anness eżistenti għal dan il-Ftehim. Sabiex tiġi żgurata l-kompatibbiltà bejn l-iskemi kkollegati għall-iskambju ta’ kwoti ta’ emissjonijiet, l-Artikolu 2 tal-Ftehim jipprevedi li l-EU ETS u l-ETS Żvizzera jridu jissodisfaw il-kriterji essenzjali stabbiliti fl-Anness I tal-Ftehim. Skont l-Artikolu 10, kull waħda mill-iskemi tista’ tadotta dispożizzjonijiet li jkunu aktar stretti mill-kriterji essenzjali stabbiliti fl-Anness I. Il-maġġoranza tal-emendi proposti huma relatati mal-kriterji essenzjali fl-Anness I.  
            
            
               Sabiex tippermetti d-dħul fis-seħħ tal-Ftehim ta’ Kollegament, l-Iżvizzera kellha tadotta leġiżlazzjoni domestika biex tissodisfa l-kriterji essenzjali fl-intier tagħhom, b’mod partikolari biex tinkludi l-avjazzjoni fl-ETS Żvizzera. Għadd mill-emendi proposti għall-Anness I idaħħlu jew jikkoreġu r-referenzi għal-leġiżlazzjoni Żvizzera. 
            
            
               Barra minn hekk, minn meta ġie ffirmat dan il-ftehim, ġiet emendata l-leġiżlazzjoni tal-UE dwar il-monitoraġġ u r-rappurtar, il-verifika u l-akkreditazzjoni u l-inklużjoni tal-avjazzjoni fl-EU ETS. 
            
            
               L-Anness I huwa emendat ukoll biex jinkludi kriterji essenzjali addizzjonali dwar ir-riżerva tal-istabbiltà tas-suq, dwar is-sorveljanza tas-suq u dwar il-kooperazzjoni rilevanti. Fir-rigward tal-kriterji essenzjali dwar il-kopertura tal-attivitajiet tal-avjazzjoni u bil-ħsieb li jiġi żgurat li t-titjiriet bejn l-UE u l-Iżvizzera jkunu koperti b’mod adegwat, it-titjiriet li deħlin minn ajrudromi fl-Iżvizzera lejn ajrudromi fl-UE se jiġu eżentati bis-saħħa ta’ leġiżlazzjoni delegata sabiex, mid-data tad-dħul fis-seħħ tal-ftehim ta’ kollegament, l-EU ETS tkopri biss titjiriet miż-ŻEE lejn ajrudromi fl-Iżvizzera, filwaqt li l-ETS Żvizzera se tkopri titjiriet mill-Iżvizzera lejn iż-ŻEE, ladarba l-Ftehim ta’ Kollegament jidħol fis-seħħ. Kriterju ġdid dwar iċ-ċediment tal-kwoti ta’ operaturi tal-avjazzjoni jiċċara l-infurzar fiż-żewġ skemi.
            
            
               Kemm l-UE kif ukoll l-Iżvizzera se jsaħħu l-iskemi rispettivi tagħhom għall-perjodu ta’ negozjar li jmiss wara l-2020. Filwaqt li l-leġiżlazzjoni tal-UE li tkopri l-perjodu mill-2021 sal-2030 diġà daħlet fis-seħħ, il-proċedura leġiżlattiva għall-perjodu ta’ wara l-2020 għadha għaddejja fl-Iżvizzera. Il-bidliet rilevanti fl-EU ETS għall-perjodu mill-2021 sal-2030 huma riflessi f’uħud mill-emendi proposti għall-Anness I. Biex tiġi żgurata l-kompatibbiltà kontinwata bejn l-EU ETS u l-ETS Żvizzera fil-perjodu 2021 sal-2030, iddaħħlet parti introduttorja fl-Anness I Parti A dwar installazzjonijiet stazzjonarji. Il-parti introduttorja titlob li ssir reviżjoni tal-kriterji essenzjali b’mod li jippreserva bħala minimu l-integrità tal-impenji rispettivi tal-partijiet għat-tnaqqis tal-emissjonijiet domestiċi kif ukoll l-integrità u l-funzjonament ordnat tas-swieq tal-karbonju tagħhom, billi jiġu evitati r-rilokazzjoni tal-emissjonijiet tal-karbonju u d-distorsjoni tal-kompetizzjoni bejn l-iskemi kkollegati. Barra minn hekk, l-emendi għall-kriterji essenzjali relatati mal-limitu massimu, mal-użu ta’ krediti internazzjonali u mal-livell ta’ allokazzjoni mingħajr ħlas fl-ETS Żvizzera jikkonfermaw il-kompatibbiltà tal-iskemi.
            
            
               Emenda għall-Parti C tal-Anness I dwar ir-reġistri tiċċara li l-emissjonijiet għas-sena 2020 jistgħu jiġu koperti biss minn kwoti maħruġa fil-perjodu mill-2013 sal-2020. Emenda oħra teħtieġ minimu ta’ 24 siegħa ta’ dewmien bejn il-bidu u l-eżekuzzjoni ta’ trasferiment ta’ kwoti minn kont għall-ieħor.
            
            
               Minħabba r-rwol tal-awtoritajiet Żvizzeri fl-implimentazzjoni tal-irkantijiet (il-Parti D tal-Anness I) fis-suq Żvizzeru, jidher xieraq li l-awtoritajiet b’funzjonijiet tas-sorveljanza tas-suq jinżammu infurmati dwar il-metodoloġija b’rabta mad-devjazzjoni tal-prezz uniformi tal-irkanti mill-prezz rilevanti tal-kwoti fis-suq sekondarju, sabiex tiġi żgurata l-integrità tal-irkanti. 
            
            
               Fejn xieraq, huwa ċċarat li r-referenzi għal-leġiżlazzjoni huma dawk fis-seħħ fid-data tad-dħul fis-seħħ ta’ dan il-Ftehim. 
            
            
               Fl-aħħar nett, l-Anness II fih test introduttorju li jikkjarifika li l-kollegament bejn l-EU ETS u l-ETS tal-Iżvizzera se jsir operattiv fuq bażi proviżorja minn Mejju 2020, qabel ma jiġi implimentat l-kollegament tar-reġistru permanenti. 
            
            
               2.3.L-att previst tal-Kumitat Konġunt
            
         
         
            
               Waqt it-tieni laqgħa tiegħu li huwa ppjanat għal Diċembru 2019, il-Kumitat Konġunt għandu jadotta deċiżjoni skont l-Artikolu 13(2) tal-Ftehim ta’ Kollegament, li permezz tagħha jiġu emendati l-Anness I u II tal-Ftehim (“l-att previst”) .
            
            
               L-għan tal-att previst huwa li jemenda l-Annessi I u II tal-Ftehim ta’ Kollegament sabiex dawn jiġu allinjati mal-leġiżlazzjoni attwali fl-UE
                  1
                u fl-Iżvizzera. L-emendar tal-Anness I se jiżgura l-kompatibbiltà meħtieġa taż-żewġ Skemi għall-Iskambju ta’ Kwoti tal-Emissjonijiet, kif meħtieġ mill-Artikolu 25 tad-Direttiva 2003/87/KE u se jintroduċi r-referenzi legali korretti għal kull kriterju essenzjali. L-emendar tal-Anness II jipprevedi soluzzjoni temporanja u proviżorja li tgħaqqad ir-reġistri taż-żewġ skemi, qabel ma jsir operattiv il-kollegament permanenti bejn ir-reġistri.
            
            
               L-att previst isir vinkolanti għall-partijiet f’konformità mal-Artikolu 2 tal-Ftehim, li jipprevedi: “L-Iskemi għall-Iskambju ta’ Kwoti tal-Emissjonijiet tal-Partijiet … għandhom tal-anqas jissodisfaw il-kriterji essenzjali stabbiliti fl-Anness I”. 
            
            
               3.Pożizzjoni li trid tittieħed f’isem l-Unjoni
            
            
               Id-Deċiżjoni tal-Kunsill ibbażata fuq din il-proposta mill-Kummissjoni tiddetermina l-pożizzjoni tal-Unjoni Ewropea fir-rigward tad-Deċiżjoni tal-Kumitat Konġunt li trid tittieħed sabiex jiġu emendati l-Annessi I u II tal-Ftehim ta’ Kollegament.
            
            
               Il-Ftehim ta’ Kollegament ġie ffirmat fl-2017 u jista’, min-naħa tal-UE, ma jqisx l-iżviluppi legali fl-Unjoni Ewropea, bħar-reviżjoni tad-Direttiva tal-EU ETS għall-perjodu wara l-2021, bħar-riżerva tal-istabbiltà tas-suq u bħal-leġiżlazzjoni rilevanti dwar l-avjazzjoni. Kien biss f’Marzu 2019, li l-Iżvizzera adottat il-leġiżlazzjoni rilevanti li tagħmel liż-żewġ skemi kompatibbli, iżda din tinkludi wkoll l-avjazzjoni bħala settur fl-Iskema għall-Iskambju ta’ Kwoti ta’ Emissjonijiet tal-Iżvizzera.
            
            
               Jekk ma jiġux emendati l-Annessi I u II tal-Ftehim ta’ Kollegament, il-kompatibbiltà taż-żewġ skemi ma tkunx żgurata u lanqas ma jkun possibbli li jiġi previst il-kollegament bejn ir-reġistri bejn l-ETS tal-Iżvizzera u l-EU ETS. 
            
            
               L-iżvilupp ta’ suq internazzjonali tal-karbonju li jiffunzjona tajjeb permezz ta’ kollegament minn isfel għal fuq tal-iskemi għall-iskambju ta’ kwoti tal-emissjonijiet huwa għan fit-tul tal-politika tal-UE u tal-komunità internazzjonali, b’mod partikolari bħala mezz biex jintlaħqu l-miri klimatiċi tal-Ftehim ta’ Pariġi. F’dan ir-rigward, l-Artikolu 25 tad-Direttiva li tistabbilixxi skema għall-iskambju ta’ kwoti ta’ emissjonijiet (EU ETS) jipprevedi li l-EU ETS tiġi kkollegata ma’ skemi oħrajn għall-iskambju ta’ kwoti ta’ emissjonijiet dment li dawn ikunu obbligatorji, ikollhom limitu assolut tal-emissjonijiet, u jkunu kompatibbli, kif inhu fil-każ tal-iskema Żvizzera.
            
            
               4.Bażi ġuridika
            
            
               4.1.Bażi ġuridika proċedurali
            
            
               4.1.1.Prinċipji
            
            
               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi Deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.
            
            
               Il-kunċett ta’ “atti li jkollhom effetti legali” jinkludi l-atti li jkollhom effetti legali bis-saħħa tar-regoli tad-dritt internazzjonali li jirregolaw il-korp inkwistjoni. Jinkludi wkoll l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  2
               .
            
            
               4.1.2.Applikazzjoni għall-każ preżenti
            
            
               Il-Kumitat Konġunt huwa korp stabbilit skont l-Artikolu 12 tal-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom.
            
            
               L-att li l-Kumitat Konġunt huwa mitlub jadotta jikkostitwixxi att b’effetti legali. L-att previst għandu effetti legali minħabba li jikkonċerna emendi għall-Anness I u II tal-Ftehim ta’ Kollegament. 
            
            
               L-att previst ma jissupplimentax jew ma jemendax il-qafas istituzzjonali tal-Ftehim.
            
            
               Għalhekk, il-bażi ġuridika proċedurali għad-Deċiżjoni proposta hija l-Artikolu 218(9) tat-TFUE.
            
            
               4.2.Bażi ġuridika sostantiva
            
            
               4.2.1.Prinċipji
            
         
         
            
               Il-bażi ġuridika sostantiva biex tittieħed Deċiżjoni skont l-Artikolu 218(9) tat-TFUE tiddependi primarjament mill-objettiv u mill-kontenut tal-att previst li dwaru tittieħed pożizzjoni f’isem l-Unjoni. Jekk l-att previst ikollu żewġ għanijiet jew żewġ komponenti, u jekk wieħed minn dawk l-għanijiet jew il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċement inċidentali, id-Deċiżjoni skont l-Artikolu 218(9) tat-TFUE trid tkun ibbażata fuq bażi ġuridika sostantiva waħda, jiġifieri dik meħtieġa mill-għan jew mill-komponent ewlieni jew predominanti.
            
            
               4.2.2.Applikazzjoni għall-każ preżenti
            
            
               L-objettiv u l-kontenut ewlenin tal-att previst huma marbuta mal-ambjent.
            
            
               Għalhekk, il-bażi ġuridika sostantiva tad-Deċiżjoni proposta hija l-Artikolu 191 tat-TFUE.
            
            
               4.3.Konklużjoni
            
            
               Jenħtieġ li l-bażi ġuridika tad-Deċiżjoni proposta tkun l-Artikolu 191 tat-TFUE, flimkien mal-Artikolu 218(9) tat-TFUE.
            
            
               2019/0202 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li trid tittieħed f’isem l-Unjoni Ewropea fil-Kumitat Konġunt stabbilit bil-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom biex jiġu emendati l-Annessi I u II tal-Ftehim
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 191, flimkien mal-Artikolu 218(9) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Il-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom
                  3
                (il-“Ftehim”) ġie ffirmat fit-23 ta’ Novembru 2017 f’konformità mad-Deċiżjoni tal-Kunsill (UE) 2017/2240
                  4
               .
            
            
               (2)Skont l-Artikolu 13 tal-Ftehim il-Kumitat Konġunt jista’ jemenda l-Annessi tal-Ftehim.
            
            
               (3)Il-Kumitat Konġunt, matul il-laqgħa tiegħu ta’ xx xxxx 2019, għandu jadotta d-Deċiżjoni dwar l-emendar tal-Anness I u II tal-Ftehim.
            
            
               (4)Jixraq li tiġi stabbilita l-pożizzjoni li trid tittieħed f’isem l-Unjoni fil-Kumitat Konġunt, għaliex l-emendi se jkunu vinkolanti fuq l-Unjoni.
            
            
               (5)Ladarba l-Kumitat Konġunt jemenda l-Anness I u II skont dan sabiex jitqiesu l-iżviluppi leġiżlattivi rilevanti, inklużi r-regoli Żvizzeri rilevanti li jestendu l-ETS Żvizzera għall-avjazzjoni, huwa meqjus li l-kundizzjonijiet għall-kollegament stabbiliti fil-Ftehim huma ssodisfati u li, għalhekk, jenħtieġ li l-Unjoni tiskambja l-istrument ta’ ratifika tagħha kif previst fl-Artikolu 21 tal-Ftehim.
            
            
               ADOTTA DIN ID-DEĊIŻJONI:
            
         
         
            
               Artikolu 1
            
            
               Il-pożizzjoni li trid tittieħed f’isem l-Unjoni fit-tieni laqgħa tal-Kumitat Konġunt stabbilit bil-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom, biex jiġu emendati l-Anness I u II tal-Ftehim, għandha tkun li tappoġġa l-adozzjoni mill-Kumitat Konġunt tal-emendi tal-Anness I u II stipulati fl-Appendiċi tal-abbozz tad-Deċiżjoni tal-Kumitat Konġunt mehmuż ma’ din id-Deċiżjoni.
            
            
               Ir-rappreżentanti tal-Unjoni fi ħdan il-Kumitat Konġunt jistgħu jaqblu ma’ tibdiliet minuri fl-Anness mingħajr deċiżjoni ulterjuri mill-Kunsill.
            
            
               Artikolu 2
            
            
               Din id-Deċiżjoni hija indirizzata lill-Kummissjoni.
            
            
               Din id-Deċiżjoni tidħol fis-seħħ fid-data tal-adozzjoni tagħha.
            
            
               Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Ir-Regolament (UE) 2017/2392 tal-Parlament Ewropew u tal-Kunsill tat-13 ta’ Diċembru 2017 li jemenda d-Direttiva 2003/87/KE biex jitkomplew il-limitazzjonijiet attwali tal-kamp ta’ applikazzjoni fl-attivitajiet tal-avjazzjoni u ssir il-preparazzjoni biex tiġi implimentata miżura globali bbażata fuq is-suq mill-2021, ĠU L 350, 29.12.2017; Id-Deċiżjoni (UE) 2015/1814 tal-Parlament Ewropew u tal-Kunsill tas-6 ta’ Ottubru 2015 dwar l-istabbiliment u l-funzjonament ta’ riżerva tal-istabbiltà tas-suq għall-iskema ta’ negozjar tal-emissjonijiet tal-gassijiet serra tal-Unjoni u li temenda d-Direttiva 2003/87/KE (Test b’rilevanza għaż-ŻEE), ĠU L 264, 9.10.2015; Id-Direttiva (UE) 2018/410 tal-Parlament Ewropew u tal-Kunsill tal-14 ta’ Marzu 2018 li temenda d-Direttiva 2003/87/KE biex jiżdiedu t-tnaqqis kosteffettiv tal-emissjonijiet u l-investimenti għal emissjonijiet baxxi ta’ karbonju, u d-Deċiżjoni (UE) 2015/1814 (Test b’rilevanza għaż-ŻEE) ĠU L 76, 19.3.2018.
               
               
                  
                     (2)
                  
                        Il-paragrafi 61 sa 64 tas-Sentenza tal-Qorti tal-Ġustizzja tas-7 ta’ Ottubru 2014 fil-Kawża C-399/12, Il-Ġermanja vs Il-Kunsill (ECLI:EU:C:2014:2258). 
               
               
                  
                     (3)
                  
                        ĠU L 322, 7.12.2017, p. 3.
               
               
                  
                     (4)
                  
                        ĠU L 322, 7.12.2017, p. 1.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 25.9.2019
            COM(2019) 427 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li trid tittieħed f’isem l-Unjoni Ewropea fil-Kumitat Konġunt stabbilit bil-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom biex jiġu emendati l-Annessi I u II tal-Ftehim
            
               
         
         
            
               
                  DEĊIŻJONI Nru 2/2019 TAL-KUMITAT KONĠUNT STABBILIT BIL-FTEHIM BEJN L-UNJONI EWROPEA U L-KONFEDERAZZJONI ŻVIZZERA DWAR IL-KOLLEGAMENT TAL-ISKEMI GĦALL-ISKAMBJU TA’ KWOTI TAL-EMISSJONIJIET TA’ GASSIJIET SERRA TAGĦHOM
                  ta’ …
                  li temenda l-Annessi I u II tal-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom
            
            
               Il-Kumitat Konġunt
            
            
               Wara li kkunsidra l-Ftehim bejn l-Unjoni Ewropea u l-Konfederazzjoni Żvizzera dwar il-kollegament tal-iskemi għall-iskambju ta’ kwoti tal-emissjonijiet ta’ gassijiet serra tagħhom
                  1
               , u b’mod partikolari l-Artikolu 13 tiegħu,
            
            
               Billi: 
            
            
               (1)L-Artikoli 11 sa 13 tal-Ftehim ġew applikati b’mod proviżorju minn mindu ġie ffirmat fit-23 ta’ Novembru 2017.
            
            
               (2)F’konformità mal-Artikolu 13(2) tal-Ftehim, il-Kumitat Konġunt jista’ jemenda l-Annessi tal-Ftehim.
            
            
               (3)L-Appendiċi fih emendi għall-Anness I u II tal-Ftehim, li jaġġornaw l-aspetti rilevanti tal-Annessi oriġinali li ġew miftiehma fl-2015. Jipprevedi wkoll soluzzjoni proviżorja biex il-kollegament bejn l-EU ETS u l-ETS tal-Iżvizzera jsir operattiv.
            
            
               (4)F’konformità mal-Parti B tal-Anness I, l-Unjoni Ewropea għandha teżenta titjiriet li jidħlu minn ajrudromi li jinsabu fl-Iżvizzera mill-kamp ta’ applikazzjoni tal-EU ETS skont l-Artikolu 25a tad-Direttiva 2003/87/KE, kif emendata bid-Direttiva (UE) 2018/410 (“id-Direttiva tal-ETS”). Dan ma jaffettwax il-kopertura tal-operaturi tal-inġenji tal-ajru mill-EU ETS, li hija bbażata fuq l-Anness I tad-Direttiva tal-ETS li tiddikjara li l-kategorija ta’ attivitajiet li għalihom tapplika d-Direttiva tinkludi t-titjiriet kollha li jaslu jew jitilqu minn ajrudrom li jinsab fit-territorju ta’ Stat Membru.
            
            
               (5)L-Anness I tal-Ftehim se jiġi rivedut f’konformità mal-Artikolu 13(7) tal-Ftehim bil-ħsieb li tinżamm il-kompatibbiltà attwali tal-EU ETS u l-ETS tal-Iżvizzera għall-perijodu mill-2021. Il-Kumitat Konġunt se jiżgura li r-reviżjoni tal-Anness I tal-Ftehim bħala minimu tippreserva l-integrità tal-impenji rispettivi ta’ tnaqqis ta’ emissjonijiet domestiċi tal-Unjoni u tal-Iżvizzera u l-integrità u l-funzjonament ordnat tas-swieq tal-karbonju tagħhom. Se jiġu evitati r-rilokazzjoni tal-emissjonijiet tal-karbonju u d-distorsjoni tal-kompetizzjoni bejn l-iskemi kkollegati.
            
            
               ADOTTA DIN ID-DEĊIŻJONI:
            
            
               Artikolu 1
            
            
               L-Annessi I u II tal-Ftehim huma sostitwiti bl-Appendiċi għal din id-Deċiżjoni
            
            
               Artikolu 2
            
            
               Din id-Deċiżjoni għandha tidħol fis-seħħ fid-data tad-dħul fis-seħħ tal-Ftehim.
            
            
               Magħmul f’Zurich fi XX 2019.
            
            
               Għall-Kumitat Konġunt
            
            
                     
                  
                  
                     
                  
                  
                     
                  
               
                     
                        Is-Segretarju għall-Unjoni Ewropea
                     
                  
                  
                     
                        Il-President
                     
                  
                  
                     
                        Is-Segretarju għall-Iżvizzera
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                        Maja-Alexandra Dittel
                     
                  
                  
                     
                        Marc Chardonnens
                     
                  
                  
                     
                        Caroline Baumann
                     
                     
                  
               
            
               
         
         
            
            
               APPENDIĊI
            
            
               ANNESS I tal-Ftehim ta’ Kollegament
            
            
               KRITERJI ESSENZJALI
            
            
               A. Kriterji Essenzjali għal Installazzjonijiet Stazzjonarji
            
            
               Din it-taqsima għandha tiġi riveduta f’konformità mal-Artikolu 13(7) ta’ dan il-Ftehim bil-ħsieb li tinżamm il-kompatibbiltà attwali tal-EU ETS u l-ETS tal-Iżvizzera għall-perjodu ta’ negozjar il-ġdid 2021–2030, kif propost mill-gvern Żvizzeru. Il-Kumitat Konġunt għandu jiżgura li r-reviżjoni ta’ din it-taqsima tippreserva bħala minimu l-integrità tal-impenji rispettivi tal-partijiet għat-tnaqqis tal-emissjonijiet domestiċi kif ukoll l-integrità u l-funzjonament ordnat tas-swieq tal-karbonju tagħhom. Ir-rilaxx tal-karbonju u d-distorsjoni tal-kompetizzjoni bejn l-iskemi kkollegati għandhom jiġu evitati. 
            
            
                     
                  
                  
                     
                        Kriterji Essenzjali
                     
                  
                  
                     
                        Fl-EU ETS
                     
                  
                  
                     
                        Fl-ETS tal-Iżvizzera
                     
                  
               
                     
                        1
                     
                  
                  
                     
                        In-natura obbligatorja tal-parteċipazzjoni fl-ETS
                     
                  
                  
                     
                        Il-parteċipazzjoni fl-ETS għandha tkun obbligatorja għall-installazzjonijiet li jwettqu l-attivitajiet u li jemettu l-gassijiet serra (“GHG”) elenkati hawn taħt.
                     
                  
                  
                     
                        Il-parteċipazzjoni fl-ETS għandha tkun obbligatorja għall-installazzjonijiet li jwettqu l-attivitajiet u li jemettu l-GHG elenkati hawn taħt.
                     
                  
               
                     
                        2
                     
                  
                  
                     
                        L-ETS għandha tkopri tal-anqas l-attivitajiet stabbiliti skont:
                     
                  
                  
                     
                        -L-Anness I tad-Direttiva 2003/87/KE, 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                  
                  
                     
                        -L-Artikolu 40, il-paragrafu 1 
                     
                     
                        -L-Anness 6 tal-Ordinanza tas-CO2, 
                     
                     
                        kif fis-seħħ fid-data tad-dħul fis-seħħ ta’ dan il-Ftehim. 
                     
                  
               
                     
                        3
                     
                  
                  
                     
                        L-ETS għandha tkopri tal-anqas il-GHGs stabbiliti skont:
                     
                  
                  
                     
                        -L-Anness II tad-Direttiva 2003/87/KE, 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        -L-Artikolu 1, il-paragrafu 1, tal-Ordinanza tas-CO2 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        4
                     
                  
                  
                     
                        Għandu jiġi ffissat limitu għall-ETS, li jkun tal-anqas strett daqs dak skont:
                     
                  
                  
                     
                        -L-Artikoli 9 u 9a tad-Direttiva 2003/87/KE 
                     
                     
                        kif fis-seħħ fid-data tad-dħul fis-seħħ ta’ dan il-Ftehim. 
                     
                     
                        Il-fattur ta’ tnaqqis lineari ta’ 1,74 % fis-sena se jiżdied għal 2,2 % fis-sena mill-2021, u japplika għas-setturi kollha, kif kien fis-seħħ fid-data tad-dħul fis-seħħ ta’ dan il-Ftehim. 
                     
                  
                  
                     
                              
                                 -L-Artikolu 18, il-paragrafi 1 u 2, tal-Ordinanza tas-CO2
                              
                              
                                 -L-Artikolu 45, il-paragrafu 1, tal-Ordinanza tas-CO2
                              
                           
                           
                              
                           
                        
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                        Il-fattur ta’ tnaqqis lineari huwa ta’ 1,74 % fis-sena sal-2020.
                     
                     
                  
               
                     
                        5
                     
                  
                  
                     
                        Il-mekkaniżmu ta’ stabbiltà tas-suq
                     
                  
                  
                     
                        Fl-2015, l-UE introduċiet ir-Riżerva tal-Istabbiltà tas-Suq (id-Deċiżjoni (UE) 2015/1814), li l-funzjonament tagħha ġie msaħħaħ bir-reviżjoni tal-ETS tal-2018 (id-Direttiva (UE) 2018/410).
                     
                  
                  
                     
                        -L-Artikolu 19, il-paragrafu 5, tal-Att tas-CO2
                     
                     
                        -L-Artikolu 48 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim. 
                     
                     
                        Il-leġiżlazzjoni Żvizzera tipprevedi l-possibbiltà li jitnaqqsu l-volumi tal-irkanti fejn ikun hemm żieda sinifikanti ta’ kwoti fis-suq għal raġunijiet ekonomiċi.
                     
                     
                        Il-partijiet għandhom jikkooperaw bil-għan li jiżviluppaw kontribut xieraq għall-istabbiltà tas-suq.
                     
                  
               
                     
                        6
                     
                  
                  
                     
                        Il-livell ta’ ambizzjoni tal-ETS irid ikun tal-anqas strett daqs dak skont:
                     
                  
                  
                     
                        -Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (MIFID II) 
                     
                     
                        -Ir-Regolament (UE) Nru 600/2014 tal-Parlament Ewropew u tal-Kunsill tal- 15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (MIFIR)
                     
                     
                        -Ir-Regolament (UE) Nru 596/2014 tal-Parlament Ewropew u tal-Kunsill tas-16 ta’ April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (MAR)
                     
                     
                        -Id-Direttiva 2014/57/UE tal-Parlament Ewropew u tal-Kunsill tas-16 ta’ April 2014 dwar sanzjonijiet kriminali għal abbuż tas-suq (direttiva dwar l-abbuż tas-suq) (CS-MAD)
                     
                     
                        -Id-Direttiva (UE) 2015/849 tal-Parlament Ewropew u tal-Kunsill tal-20 ta’ Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (AMLD)
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        -L-Att Federali dwar l-Awtorità Superviżjorja tas-Suq Finanzjarju Żvizzeru tat-22 ta’ Ġunju 2007
                     
                     
                        -L-Att Federali dwar l-Infrastrutturi tas-Swieq Finanzjarji u l-Kondotta tas-Swieq fin-Negozjar tat-Titoli u d-Derivattivi tad-19 ta’ Ġunju 2015
                     
                     
                        -L-Att Federali dwar l-Istituzzjonijiet Finanzjarji tal-15 ta’ Ġunju 2018
                     
                     
                        -L-Att Federali dwar il-Ġlieda Kontra l-Ħasil tal-Flus u l-Finanzjament tat-Terroriżmu tal-10 ta’ Ottubru 1997
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                        Ir-regolamentazzjoni tas-suq finanzjarju Żvizzeru ma tiddefinixxix in-natura legali tal-kwoti tal-emissjonijiet. B’mod partikolari, il-kwoti tal-emissjonijiet mhumiex kwalifikati bħala titoli fl-Att dwar l-Infrastruttura tas-Swieq Finanzjarji u għalhekk mhumiex negozjabbli f’ċentri tan-negozjar regolati. Billi l-kwoti tal-emissjonijiet ma jikkwalifikawx bħala titoli, ir-regolamentazzjoni Żvizzera dwar it-titoli ma tapplikax għan-negozjar ta’ kwoti tal-emissjonijiet tal-OTC fi swieq sekondarji. 
                     
                     
                        Skont l-Att dwar l-Infrastruttura tas-Swieq Finanzjarji, il-kuntratti tad-derivattivi jikkwalifikaw bħala titoli. Dan jinkludi wkoll derivattivi li jkollhom kwoti ta’ emissjonijiet bħala l-istrument sottostanti tagħhom. Id-derivattivi OTC negozjati fuq kwoti tal-emissjonijiet bejn kontropartijiet mhux finanzjarji kif ukoll finanzjarji huma koperti mid-dispożizzjonijiet fl-Att dwar l-Infrastruttura tas-Suq Finanzjarju.
                     
                  
               
                     
                        7
                     
                  
                  
                     
                        Il-kooperazzjoni fir-rigward tas-sorveljanza tas-suq 
                     
                  
                  
                     
                        Il-Partijiet għandhom jistabbilixxu arranġamenti xierqa ta’ kooperazzjoni rigward is-sorveljanza tas-suq. Dawk l-arranġamenti ta’ kooperazzjoni għandhom jikkonċernaw l-iskambju ta’ informazzjoni u l-infurzar ta’ obbligi li jirriżultaw skont ir-reġim rispettiv tagħhom ta’ sorveljanza tas-suq. Il-partijiet għandhom jinfurmaw lill-Kumitat Konġunt dwar kwalunkwe arranġament bħal dan.
                     
                  
               
                     
                        8
                     
                  
                  
                     
                        Il-limiti kwalitattivi għall-krediti internazzjonali għandhom ikunu tal-anqas stretti daqs dawk stabbiliti skont:
                     
                  
                  
                     
                        -L-Artikoli 11a u 11b tad-Direttiva 2003/87/KE
                     
                     
                        -Ir-Regolament tal-Kummissjoni (UE) Nru 550/2011 tas-7 ta’ Ġunju 2011 li jiddetermina, skont id-Direttiva 2003/87/KE tal-Parlament Ewropew u tal-Kunsill, ċertu restrizzjonijiet applikabbli għall-użu ta’ krediti internazzjonali minn proġetti li jinvolvu gassijiet industrijali
                     
                     
                        -L-Artikolu 58 tar-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-Unjoni skont id-Direttiva 2003/87/KE tal-Parlament Ewropew u tal-Kunsill, id-Deċiżjonijiet Nri 280/2004/KE u 406/2009/KE tal-Parlament Ewropew u tal-Kunsill, u li jħassar ir-Regolamenti tal-Kummissjoni (UE) Nri 920/2010 u 1193/2011
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        -L-Artikoli 5 u 6 tal-Att tas-CO2 
                     
                     
                        -L-Artikolu 4, l-Artikolu 4a, il-paragrafu 1, u l-Anness 2 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                  
               
                     
                        9
                     
                  
                  
                     
                        Il-limiti kwantitattivi għall-krediti internazzjonali għandhom ikunu tal-anqas stretti daqs dawk stabbiliti skont:
                     
                  
                  
                     
                        -L-Artikolu 11a tad-Direttiva 2003/87/KE
                     
                     
                        -Ir-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-Unjoni skont id-Direttiva 2003/87/KE tal-Parlament Ewropew u tal-Kunsill, id-Deċiżjonijiet Nri 280/2004/KE u 406/2009/KE tal-Parlament Ewropew u tal-Kunsill, u li jħassar ir-Regolamenti tal-Kummissjoni (UE) Nri 920/2010 u 1193/2011
                     
                     
                        -Ir-Regolament tal-Kummissjoni (UE) Nru 1123/2013 tat-8 ta’ Novembru 2013 dwar id-determinazzjoni tad-drittijiet ta’ kreditu internazzjonali skont id-Direttiva 2003/87/KE tal-Parlament Ewropew u tal-Kunsill
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                        L-ebda dritt għall-użu tal-krediti internazzjonali ma huwa previst fil-leġiżlazzjoni tal-UE mill-2021’il quddiem.
                     
                  
                  
                     
                        -L-Artikolu 16, il-paragrafu 2, tal-Att tas-CO2
                     
                     
                        -L-Artikolu 55b tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                        Dawn jipprevedu biss l-użu ta’ krediti internazzjonali sal-2020.
                     
                  
               
                     
                        10
                     
                  
                  
                     
                        L-allokazzjoni mingħajr ħlas għandha tiġi kkalkulata abbażi ta’ parametri referenzjarji u fatturi ta’ aġġustament. Matul il-perjodu ta’ bejn l-2013 u l-2020 għandu jitwarrab massimu ta’ perċentwal ta’ ħamsa tal-kwantità ta’ kwoti għal parteċipanti ġodda. Il-kwoti li ma jiġux allokati mingħajr ħlas għandhom jiġu rkantati jew żvalidati. Għal dan il-għan, l-ETS għandha tal-anqas tissodisfa:
                     
                  
                  
                     
                        -L-Artikoli 10, 10a, 10b, u 10c tad-Direttiva 2003/87/KE
                     
                     
                        -Id-Deċiżjoni tal-Kummissjoni 2011/278/UE tas-27 ta’ April 2011 li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill
                     
                     
                        -Kalkoli għad-determinazzjoni tal-fattur ta’ korrezzjoni transsettorjali fl-EU ETS bejn l-2013 u l-2020
                     
                     
                        – Lista ta’ rilokazzjoni tal-emissjonijiet tal-karbonju tal-2014
                     
                     
                        – Ir-Regolament Delegat tal-Kummissjoni (UE) 2019/331 li jiddetermina regoli tranżizzjonali għall-Unjoni kollha għall-allokazzjoni armonizzata bla ħlas tal-kwoti tal-emissjonijiet skont l-Artikolu 10a tad-Direttiva 2003/87/KE 
                     
                     
                        – Deċiżjoni Delegata tal-Kummissjoni rigward id-determinazzjoni ta’ setturi u sottosetturi meqjusa li jinsabu f’riskju ta’ rilokazzjoni tal-emissjonijiet tal-karbonju għall-perjodu 2021–2030 (C (2019) 708; ĠU L120 of 8.5.2019, p 20)
                     
                     
                        – kwalunkwe fattur ta’ korrezzjoni transettorjali fl-EU ETS fl-2021–25 jew fl-2026–30
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                     
                  
                  
                     
                        -L-Artikolu 18, il-paragrafu 3 u l-Artikolu 19, il-paragrafi 2 sa 6, tal-Att tas-CO2
                     
                     
                        -L-Artikolu 45, il-paragrafu 2, l-Artikoli 46, 46a, 46b, 46c u 48 u l-Anness 9, tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                        L-allokazzjonijiet mingħajr ħlas ma jaqbżux il-livelli ta’ allokazzjonijiet mogħtija għall-installazzjonijiet fl-EU ETS.
                     
                  
               
                     
                        11
                     
                  
                  
                     
                        L-ETS għandha tipprevedi penali fl-istess ċirkostanzi u tal-istess daqs kif stabbilit skont:
                     
                  
                  
                     
                        -L-Artikolu 16 tad-Direttiva 2003/87/KE, 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        -L-Artikolu 21 tal-Att tas-CO2
                     
                     
                        -L-Artikolu 56 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        12
                     
                  
                  
                     
                        Il-monitoraġġ u r-rapportar fl-ETS għandhom ikunu tal-anqas stretti daqs dawk previsti skont:
                     
                  
                  
                     
                        -L-Artikolu 14 u l-Anness IV tad-Direttiva 2003/87/KE
                     
                     
                        -Ir-Regolament tal-Kummissjoni (UE) Nru 601/2012 tal-21 ta’ Ġunju 2012 dwar il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill
                     
                     
                        -Ir-Regolament ta’ Implimentazzjoni tal-Kummissjoni (UE) 2018/2066 tad-19 ta’ Diċembru 2018 dwar il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill u li jemenda r-Regolament tal-Kummissjoni (UE) Nru 601/2012.
                     
                     
                        kif fis-seħħ fid-data tad-dħul fis-seħħ ta’ dan il-Ftehim
                     
                  
                  
                     
                        -L-Artikolu 20 tal-Att tas-CO2
                     
                     
                        -L-Artikoli 50 sa 53 u l-Annessi 16 u 17 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        13
                     
                  
                  
                     
                        Il-verifika u l-akkreditament fl-ETS għandhom ikunu tal-anqas stretti daqs dawk previsti skont:
                     
                  
                  
                     
                        -L-Artikolu 15 u l-Anness V tad-Direttiva 2003/87/KE
                     
                     
                        -Ir-Regolament tal-Kummissjoni (UE) Nru 600/2012 tal-21 ta’ Ġunju 2012 dwar il-verifika tar-rapporti dwar l-emissjonijiet tal-gassijiet serra u r-rapporti dwar it-tunnellati kilometri u l-akkreditazzjoni tal-verifikaturi skont id-Direttiva 2003/87/KE tal-Parlament Ewropew u tal-Kunsill
                     
                     
                        -Ir-Regolament ta’ Implimentazzjoni tal-Kummissjoni (UE) 2018/2067 tad-19 ta’ Diċembru 2018 dwar il-verifika tad-data u l-akkreditament tal-verifikaturi skont id-Direttiva 2003/87/KE tal-Parlament Ewropew u tal-Kunsill
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        -L-Artikoli 51 sa 54 tal-Ordinanza tas-CO2 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                  
               
               B. Kriterji essenzjali għall-Avjazzjoni
            
            
                     
                  
                  
                     
                        Kriterji essenzjali
                     
                  
                  
                     
                        Għall-UE
                     
                  
                  
                     
                        Għall-Iżvizzera
                     
                  
               
                     
                        1
                     
                  
                  
                     
                        In-natura obbligatorja tal-parteċipazzjoni fl-ETS
                     
                  
                  
                     
                        Il-parteċipazzjoni fl-ETS għandha tkun obbligatorja għall-attivitajiet tal-avjazzjoni skont il-kriterji elenkati hawn taħt.
                     
                  
                  
                     
                        Il-parteċipazzjoni fl-ETS għandha tkun obbligatorja għall-attivitajiet tal-avjazzjoni skont il-kriterji elenkati hawn taħt.
                     
                  
               
                     
                        2
                     
                  
                  
                     
                        Il-kopertura ta’ attivitajiet tal-avjazzjoni u ta’ GHG u l-attribuzzjoni ta’ titjiriet u l-emissjonijiet rispettivi tagħhom skont il-prinċipju tat-titjira li tkun sejra titlaq kif stabbilit skont:
                     
                  
                  
                     
                        -Id-Direttiva 2003/87/KE, kif emendata bir-Regolament (UE) 2017/2392 biex tidderoga temporanjament l-infurzar fir-rigward ta’ titjiriet minn u lejn pajjiżi li magħhom ma ntlaħaqx ftehim skont l-Artikolu 25.
                     
                     
                        -L-Artikoli 17, 29, 35 u 56, u l-Anness VII tar-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-Unjoni skont id-Direttiva 2003/87/KE tal-Parlament Ewropew u tal-Kunsill, id-Deċiżjonijiet Nri 280/2004/KE u 406/2009/KE tal-Parlament Ewropew u tal-Kunsill, u li jħassar ir-Regolamenti tal-Kummissjoni (UE) Nri 920/2010 u 1193/2011
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                        Mill-1 ta’ Jannar 2020, titjiriet minn ajrudrom li jinsab fiż-Żona Ekonomika Ewropea (“ŻEE”) għal ajrudromi li jinsabu fit-territorju tal-Iżvizzera għandhom jiġu koperti filwaqt li t-titjiriet minn ajrudromi li jinsabu fit-territorju tal-Iżvizzera lejn ajrudromi li jinsabu fiż-Żona Ekonomika Ewropea (“ŻEE”) għandhom jiġu esklużi mill-EU ETS mill-1 ta’ Jannar 2020 , skont l-Artikolu 25a tad-Direttiva 2003/87/KE
                     
                     
                  
                  
                     
                        1.   Kamp ta’ applikazzjoni tal-kopertura
                     
                     
                        Titjiriet li jaslu fi jew li jitilqu minn ajrudrom li jinsab fit-territorju tal-Iżvizzera, ħlief għal titjiriet li jitilqu minn ajrudrom li jinsab fiż-ŻEE.
                     
                     
                        Kwalunkwe deroga temporanja fir-rigward tal-kamp ta’ applikazzjoni tal-ETS, bħal derogi fis-sens tal-Artikolu 28a tad-Direttiva 2003/87/KE, tista’ tapplika fl-ETS tal-Iżvizzera b’mod konformi ma’ dawk introdotti fl-EU ETS. L-emissjonijiet tas-CO2 biss għandhom ikunu koperti għall-attivitajiet tal-avjazzjoni.
                     
                     
                        2.   Limitazzjonijiet tal-kopertura
                     
                     
                        Il-kopertura ġenerali msemmija fil-punt 1 ma għandhiex tinkludi:
                     
                     
                              
                                 1.
                              
                           
                           
                              
                                 Titjiriet imwettqa esklussivament għat-trasport fuq missjoni uffiċjali ta’ Monarka renjanti u l-familja immedjata tiegħu/tagħha, Kapijiet ta’ Stat, Kapijiet ta’ Gvern u Ministri ta’ Gvern, fejn dan huwa ssostanzjat minn indikatur xieraq tal-istatus fil-pjan tat-titjira.
                              
                           
                        
                              
                                 2.
                              
                           
                           
                              
                                 Titjiriet militari, tad-dwana u tal-pulizija.
                              
                           
                        
                              
                                 3.
                              
                           
                           
                              
                                 Titjiriet relatati ma’ tiftix u salvataġġ, titjiriet għat-tifi tan-nar, titjiriet umanitarji u titjiriet ta’ servizzi mediċi ta’ emerġenza.
                              
                           
                        
                              
                                 4.
                              
                           
                           
                              
                                 Titjiriet imwettqa esklussivament skont ir-regoli tat-titjir viżwali kif definit fl-Anness 2 tal-Konvenzjoni tas-7 ta’ Diċembru 1944 dwar l-Avjazzjoni Ċivili Internazzjonali.
                              
                           
                        
                              
                                 5.
                              
                           
                           
                              
                                 Titjiriet li jitterminaw fl-ajrudrom minn fejn ikun telaq l-inġenju tal-ajru u li matulhom ma jkun sar ebda nżul intermedjarju ppjanat.
                              
                           
                        
                              
                                 6.
                              
                           
                           
                              
                                 Titjiriet ta’ taħriġ li jsiru esklussivament sabiex tinkiseb jew tinżamm liċenzja, jew klassifikazzjoni fil-każ ta’ ekwipaġġ tat-titjira tal-kabina fejn dan jiġi ssostanzjat permezz ta’ rimarka adegwata fil-pjan tat-titjira diment li t-titjira ma tkunx qed isservi ta’ trasport ta’ passiġġieri u/jew ta’ merkanzija jew għall-ippożizzjonar jew it-trasportazzjoni tal-inġenju tal-ajru nnifsu.
                              
                           
                        
                              
                                 7.
                              
                           
                           
                              
                                 Titjiriet imwettqa esklussivament għall-fini ta’ riċerka xjentifika.
                              
                           
                        
                              
                                 8.
                              
                           
                           
                              
                                 Titjiriet imwettqa esklussivament għall-fini ta’ verifika, ta’ ttestjar jew ta’ ċertifikazzjoni ta’ inġenju tal-ajru jew ta’ tagħmir kemm jekk fl-ajru kif ukoll jekk ibbażat fuq l-art.
                              
                           
                        
                              
                                 9.
                              
                           
                           
                              
                                 Titjiriet imwettqa b’inġenji tal-ajru b’massa massima tat-tluq ta’ anqas minn 5 700 kilogramma.
                              
                           
                        
                              
                                 10.
                              
                           
                           
                              
                                 Titjiriet ta’ operaturi ta’ inġenji tal-ajru kummerċjali b’emissjonijiet annwali totali ta’ inqas minn 10 000 tunnellata fis-sena fuq titjiriet koperti mill-ETS tal-Iżvizzera jew b’inqas minn 243 titjira għal kull perjodu għal tliet perjodi konsekuttivi ta’ erba’ xhur fil-kamp ta’ applikazzjoni tal-ETS tal-Iżvizzera, jekk l-operaturi ma jkunux koperti mill-EU ETS.
                              
                           
                        
                              
                                 11.
                              
                           
                           
                              
                                 Titjiriet ta’ operaturi ta’ inġenji tal-ajru mhux kummerċjali koperti mill-ETS tal-Iżvizzera b’emissjonijiet annwali totali ta’ inqas minn 1 000 tunnellata fis-sena skont id-deroga rispettiva applikata fl-EU ETS, jekk l-operaturi ma jkunux koperti mill-EU ETS.
                              
                              
                                 Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                              
                              
                                 -L-Artikolu 16a tal-Att tas-CO2
                              
                              
                                 -L-Artikolu 46d, l-Artikolu 55, il-paragrafu 2, u l-Anness 13 tal-Ordinanza tas-CO2
                              
                              
                                 kif fis-seħħ fid-data tad-dħul fis-seħħ ta’ dan il-Ftehim.
                              
                           
                        
                  
               
                     
                        3
                     
                  
                  
                     
                        L-iskambju ta’ data rilevanti dwar l-applikazzjoni tal-limitazzjonijiet tal-kopertura ta’ attivitajiet tal-avjazzjoni
                     
                  
                  
                     
                        Iż-żewġ partijiet għandhom jikkooperaw fir-rigward tal-applikazzjoni tal-limitazzjonijiet tal-kopertura fl-ETS tal-Iżvizzera u fl-EU ETS għall-operaturi kummerċjali u mhux kummerċjali skont dan l-Anness. B’mod partikolari, iż-żewġ partijiet għandhom jiżguraw it-trasferiment f’waqtu tad-data rilevanti kollha sabiex tkun tista’ ssir identifikazzjoni korretta tat-titjiriet u tal-operaturi tal-inġenji tal-ajru li huma koperti mill-ETS tal-Iżvizzera u mill-EU ETS.
                     
                  
               
                     
                        4
                     
                  
                  
                     
                        Il-limitu (kwantità totali ta’ kwoti li għandha tiġi allokata lill-operaturi tal-inġenji tal-ajru)
                     
                  
                  
                     
                        Id-Direttiva 2003/87/KE inizjalment allokat kwoti kif ġej:
                     
                     
                        -15 % rkantati
                     
                     
                        -3 % twarrbu f’riżerva speċjali
                     
                     
                        -82 % ġew allokati mingħajr ħlas (l-Artikolu 3c).
                     
                     
                        L-allokazzjonijiet ġew emendati bir-Regolament (UE) Nru 421/2014 billi l-allokazzjoni ta’ kwoti mingħajr ħlas tnaqqset bi proporzjon mat-tnaqqis tal-obbligu ta’ restituzzjoni (l-obbligu ta’ ċediment)(l-Artikolu 28a(2)). Ir-Regolament (UE) 2017/2392, estenda dan l-approċċ sal-2023, u japplika l-fattur ta’ tnaqqis lineari ta’ 2,2 % mill-1 ta’ Jannar 2021
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        Il-limitu għandu jirrifletti livell simili ta’ strettezza bħal dak fl-EU ETS, b’mod partikolari fir-rigward tar-rata perċentwali ta’ tnaqqis bejn is-snin u l-perjodi ta’ negozjar.  Il-kwoti fil-limitu għandhom jiġu allokati kif ġej:
                     
                     
                        -15 % għandhom jiġu rkantati,
                     
                     
                        -3 % għandhom jitwarrbu f’riżerva speċjali, 
                     
                     
                        -82 % għandhom jiġu allokati mingħajr ħlas.
                     
                     
                        Din id-distribuzzjoni tista’ tiġi riveduta skont l-Artikoli 6 u 7 ta’ dan il-Ftehim.
                     
                     
                        Sal-2020, il-kwantità ta’ kwoti fi ħdan il-limitu għandha tiġi kkalkulata minn isfel għal fuq abbażi tal-kwoti li għandhom jiġu allokati mingħajr ħlas skont id-distribuzzjoni tal-limitu kif imsemmi hawn fuq. Kwalunkwe deroga temporanja fir-rigward tal-kamp ta’ applikazzjoni tal-ETS għandha teħtieġ l-aġġustamenti proporzjonali korrispondenti għall-ammonti li jridu jiġu allokati.
                     
                     
                        Mill-2021, il-kwantità ta’ kwoti fi ħdan il-limitu għandha tiġi determinata mil-limitu fl-2020, filwaqt li titqies rata perċentwali ta’ tnaqqis possibbli skont l-EU ETS.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 18 tal-Att tas-CO2
                     
                     
                        -L-Artikolu 46e u l-Anness 15 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        5
                     
                  
                  
                     
                        L-allokazzjoni ta’ kwoti għall-avjazzjoni permezz tal-irkantar ta’ kwoti
                     
                  
                  
                     
                        -L-Artikolu 3d tad-Direttiva 2003/87/KE. 
                     
                     
                        Ir-Regolament (UE) Nru 421/2014 jipprevedi li l-ammonti rkantati għandhom jitnaqqsu b’mod proporzjonali għat-tnaqqis ta’ allokazzjonijiet mingħajr ħlas (l-Artikolu 28a(3)). Ir-Regolament (UE) 2017/2392, estenda dan l-approċċ sal-2023,
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        Il-kwoti tal-emissjonijiet Żvizzeri għall-irkantar għandhom jiġu rkantati mill-awtorità kompetenti Żvizzera. L-Iżvizzera hija intitolata għad-dħul iġġenerat mill-irkantar tal-kwoti Żvizzeri.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 19a, il-paragrafi 2 u 4, tal-Att tas-CO2
                     
                     
                        -L-Artikolu 48 u l-Anness 15 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        6
                     
                  
                  
                     
                        Ir-riżerva speċjali għal ċerti operaturi ta’ inġenji tal-ajru
                     
                  
                  
                     
                        -L-Artikolu 3f tad-Direttiva 2003/87/KE
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        Il-kwoti għandhom jitwarrbu f’riżerva speċjali għal parteċipanti ġodda u għal dawk bi tkabbir mgħaġġel, ħlief li sal-2020, minħabba li s-sena ta’ referenza għall-akkwist ta’ data għall-attivitajiet Żvizzeri tal-avjazzjoni għandha tkun l-2018, l-Iżvizzera mhux se jkollha riżerva speċjali.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 18, il-paragrafu 3 tal-Att tas-CO2
                     
                     
                        -L-Artikolu 46e, il-paragrafu 2 u l-Anness 15 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        7
                     
                  
                  
                     
                        Il-parametru referenzjarju għall-allokazzjoni mingħajr ħlas ta’ kwoti għall-operaturi tal-inġenji tal-ajru
                     
                  
                  
                     
                        -L-Artikolu 3e tad-Direttiva 2003/87/KE.
                     
                     
                        Il-parametru referenzjarju annwali huwa ta’ 0,000642186914222035 ta’ kwoti għal kull tunnellata-kilometru
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        Il-parametru referenzjarju ma għandux ikun ogħla minn dak fl-EU ETS.
                     
                     
                        Sal-2020, il-parametru referenzjarju annwali għandu jkun ta’ 0,000642186914222035 ta’ kwoti għal kull tunnellata-kilometru.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 46f, il-paragrafi 1 u 2 u l-Anness 15 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        8
                     
                  
                  
                     
                        L-allokazzjoni mingħajr ħlas ta’ kwoti tal-emissjonijiet għall-operaturi ta’ inġenji tal-ajru
                     
                  
                  
                     
                        -L-Artikolu 3e tad-Direttiva 2003/87/KE.
                     
                     
                        L-aġġustamenti għandhom isiru skont l-Artikolu 25a tad-Direttiva 2003/87/KE, għall-ħruġ ta’ kwoti b’mod proporzjonali mal-obbligi korrispondenti ta’ rapportar u ta’ ċediment li jirriżultaw mill-kopertura attwali skont l-EU ETS ta’ titjiriet bejn iż-ŻEE u l-Iżvizzera.
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        L-għadd ta’ kwoti tal-emissjonijiet li jiġu allokati mingħajr ħlas lill-operaturi tal-inġenji tal-ajru jiġi kkalkulat permezz tal-multiplikazzjoni tad-data f’tunnellati-kilometri rapportata tagħhom mwettqa fis-sena ta’ referenza mal-parametru referenzjarju applikabbli.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 19a, il-paragrafi 3 u 4 tal-Att tas-CO2
                     
                     
                        -L-Artikolu 46f, il-paragrafi 1 u 2 u l-Annessi 15 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        9
                     
                  
                  
                     
                        Il-limiti kwalitattivi għall-krediti internazzjonali għandhom ikunu tal-anqas stretti daqs dawk stabbiliti skont:
                     
                  
                  
                     
                        L-Artikoli 11a u 11b tad-Direttiva 2003/87/KE, u r-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-Unjoni skont id-Direttiva 2003/87/KE tal-Parlament Ewropew u tal-Kunsill, id-Deċiżjonijiet Nri 280/2004/KE u 406/2009/KE tal-Parlament Ewropew u tal-Kunsill, u li jħassar ir-Regolamenti tal-Kummissjoni (UE) Nri 920/2010 u 1193/2011
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        -L-Artikoli 5 u 6 tal-Att tas-CO2
                     
                     
                        -L-Artikolu 4, l-Artikolu 4a, il-paragrafu 1, u l-Anness 2 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        10
                     
                  
                  
                     
                        Il-limiti kwantitattivi għall-użu ta’ krediti internazzjonali.
                     
                  
                  
                     
                        L-Artikolu 11a tad-Direttiva 2003/87/KE, 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        L-użu għandu jkun ta’ 1,5 % ta’ emissjonijiet verifikati sal-2020.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 55d tal-Ordinanza tas-CO2 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        11
                     
                  
                  
                     
                        Il-kisba ta’ data f’tunnellati-kilometri għas-sena ta’ referenza
                     
                  
                  
                     
                        L-Artikolu 3e tad-Direttiva 2003/87/KE, 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        Mingħajr preġudizzju għad-dispożizzjoni ta’ hawn taħt, il-kisba ta’ data f’tunnellati-kilometri għandha ssir fl-istess ħin u bl-istess metodu bħall-kisba ta’ data f’tunnellati-kilometri għall-EU ETS.
                     
                     
                        Sal-2020 u f’konformità mal-Ordinanza dwar il-Kisba ta’ Data f’Tunnellati–Kilometri u l-Preparazzjoni ta’ Pjanijiet ta’ Monitoraġġ b’rabta mad-Distanzi ta’ Titjir tal-Inġenji tal-Ajru kif fis-seħħ fid-data tad-dħul fis-seħħ ta’ dan il-Ftehim, is-sena ta’ referenza għall-kisba ta’ data għall-attivitajiet Żvizzeri tal-avjazzjoni għandha tkun l-2018.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 19a, il-paragrafi 3 u 4, tal-Att tas-CO2
                     
                     
                        -L-Ordinanza dwar il-Kisba ta’ Data f’Tunnellati-Kilometri u l-Preparazzjoni tal-Pjanijiet ta’ Monitoraġġ b’rabta mad-Distanzi ta’ Titjir tal-Inġenji tal-Ajru 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        12
                     
                  
                  
                     
                        Il-monitoraġġ u r-rapportar 
                     
                  
                  
                     
                        -L-Artikolu 14 u l-Anness IV tad-Direttiva 2003/87/KE 
                     
                     
                        -Ir-Regolament tal-Kummissjoni (UE) Nru 601/2012 tal-21 ta’ Ġunju 2012 dwar il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill
                     
                     
                        -Ir-Regolament ta’ Implimentazzjoni tal-Kummissjoni (UE) 2018/2066 tad-19 ta’ Diċembru 2018 dwar il-monitoraġġ u r-rapportar ta’ emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill u li jemenda r-Regolament tal-Kummissjoni (UE) Nru 601/2012.
                     
                     
                        -Ir-Regolament Delegat tal-Kummissjoni (UE) li jissupplimenta d-Direttiva 2003/87/KE tal-Parlament Ewropew u tal-Kunsill fir-rigward tal-miżuri adottati mill-Organizzazzjoni tal-Avjazzjoni Ċivili Internazzjonali għall-monitoraġġ, ir-rapportar u l-verifika tal-emissjonijiet tal-avjazzjoni għall-iskop li tiġi implimentata miżura globali bbażata fuq is-suq 
                           (C(2019)1644 final)
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
                  
                     
                        Id-dispożizzjonijiet dwar il-monitoraġġ u r-rapportar għandhom jirriflettu l-istess livell ta’ strettezza bħal fl-EU ETS.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 20 tal-Att tas-CO2
                     
                     
                        -L-Artikoli 50 sa 52 u l-Annessi 16 u 17 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                     
                  
               
                     
                        13
                     
                  
                  
                     
                        Il-verifika u l-akkreditament
                     
                  
                  
                     
                        -L-Artikolu 15 u l-Anness V tad-Direttiva 2003/87/KE
                     
                     
                        -Ir-Regolament tal-Kummissjoni (UE) Nru 600/2012 tal-21 ta’ Ġunju 2012 dwar il-verifika tar-rapporti dwar l-emissjonijiet tal-gassijiet serra u r-rapporti dwar it-tunnellati kilometri u l-akkreditazzjoni tal-verifikaturi skont id-Direttiva 2003/87/KE tal-Parlament Ewropew u tal-Kunsill
                     
                     
                        -Ir-Regolament ta’ Implimentazzjoni tal-Kummissjoni (UE) 2018/2067 tad-19 ta’ Diċembru 2018 dwar il-verifika tad-data u l-akkreditament tal-verifikaturi skont id-Direttiva 2003/87/KE tal-Parlament Ewropew u tal-Kunsill.
                     
                     
                        kif fis-seħħ fid-data tad-dħul fis-seħħ ta’ dan il-Ftehim
                     
                  
                  
                     
                        Id-dispożizzjonijiet dwar il-verifika u l-akkreditament għandhom jirriflettu l-istess livell ta’ strettezza bħal fl-EU ETS.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 52, il-paragrafi 4 u 5, u 
                     
                     
                        -L-Anness 18 tal-Ordinanza tas-CO2 
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        14
                     
                  
                  
                     
                        L-amministrazzjoni
                     
                  
                  
                     
                        Għandhom japplikaw il-kriterji stabbiliti fl-Artikolu 18a tad-Direttiva 2003/87/KE. Għal dan il-għan u skont l-Artikolu 25a tad-Direttiva 2003/87/KE, l-Iżvizzera għandha titqies bħala Stat Membru Amministrattiv fir-rigward tal-attribuzzjoni tal-amministrazzjoni tal-operaturi tal-inġenji tal-ajru lill-Iżvizzera u lill-Istati Membri tal-UE (ŻEE).
                     
                     
                        Skont l-Artikolu 25a tad-Direttiva 2003/87/KE, l-awtoritajiet kompetenti tal-Istati Membri tal-UE (ŻEE) għandhom ikunu responsabbli għall-kompiti kollha relatati mal-amministrazzjoni tal-operaturi tal-inġenji tal-ajru attribwiti lilhom, inklużi wkoll dawk il-kompiti relatati mal-ETS tal-Iżvizzera (eż. ir-riċeviment ta’ rapporti verifikati dwar l-emissjonijiet li jkopru kemm l-attivitajiet tal-avjazzjoni tal-UE kif ukoll tal-Iżvizzera, l-allokazzjoni u l-ħruġ u t-trasferiment ta’ kwoti, il-konformità u l-infurzar, eċċ.)
                     
                     
                        Il-Kummissjoni Ewropea għandha tiftiehem bilateralment mal-awtoritajiet kompetenti Żvizzeri dwar it-trasferiment tad-dokumentazzjoni u tal-informazzjoni rilevanti.
                     
                     
                        B’mod partikolari, il-Kummissjoni Ewropea għandha tiżgura t-trasferiment lill-operaturi tal-inġenji tal-ajru amministrati mill-Iżvizzera tal-ammont ta’ allokazzjoni mingħajr ħlas tal-kwoti tal-UE .
                     
                     
                        Fil-każ ta’ ftehim bilaterali dwar l-amministrazzjoni ta’ titjiriet li joperaw fir-rigward ta’ EuroAirport Basel-Mulhouse-Freiburg li ma jinvolvix emendi għad-Direttiva 2003/87/UE, il-Kummissjoni Ewropea għandha, skont kif ikun xieraq, tiffaċilita l-implimentazzjoni ta’ dan il-ftehim, sakemm dan ma jwassalx għal għadd doppju.
                     
                  
                  
                     
                        Skont l-Ordinanza tas-CO2 kif fis-seħħ fid-data tad-dħul fis-seħħ ta’ dan il-Ftehim, l-Iżvizzera għandha tkun responsabbli għall-amministrazzjoni ta’ operaturi tal-inġenji tal-ajru:
                     
                     
                        -b’liċenzja operattiva valida li tkun ingħatat mill-Iżvizzera, jew
                     
                     
                        -bl-akbar emissjonijiet attribwiti lill-avjazzjoni stmati fl-Iżvizzera skont l-ETS kollegati.
                     
                     
                        L-awtoritajiet kompetenti Żvizzeri għandhom ikunu responsabbli għall-kompiti kollha relatati mal-amministrazzjoni tal-operaturi tal-inġenji tal-ajru attribwiti lill-Iżvizzera, inklużi l-kompiti relatati mal-EU ETS (eż. ir-riċeviment ta’ rapporti verifikati dwar l-emissjonijiet li jkopru kemm l-attivitajiet tal-avjazzjoni tal-UE kif ukoll tal-Iżvizzera, l-allokazzjoni u l-ħruġ u t-trasferiment ta’ kwoti, il-konformità u l-infurzar, eċċ.).
                     
                     
                        L-awtoritajiet kompetenti Żvizzeri għandhom jaqblu bilateralment mal-Kummissjoni Ewropea dwar it-trasferiment tad-dokumentazzjoni u tal-informazzjoni rilevanti.
                     
                     
                        B’mod partikolari, l-awtoritajiet kompetenti Żvizzeri għandhom jittrasferixxu lill-operaturi ta’ inġenji tal-ajru amministrati mill-Istati Membri tal-UE (ŻEE) l-ammont ta’ allokazzjoni mingħajr ħlas ta’ kwoti Żvizzeri.
                     
                     
                        Dan huwa previst fil-leġiżlazzjoni Żvizzera rilevanti, fl-Att tas-CO2 u fl-Ordinanza tas-CO2, kif imsemmija fi
                     
                     
                        -L-Artikolu 39, il-paragrafu 1bis, tal-Att tas-CO2
                     
                     
                        -L-Artikolu 46d u l-Anness 14 tal-Ordinanza tas-CO2
                     
                     
                        kif fis-seħħ fid-data tad-dħul fis-seħħ ta’ dan il-Ftehim.
                     
                  
               
                     
                        15
                     
                  
                  
                     
                        Iċ-ċediment
                     
                  
                  
                     
                        Meta jivvalutaw il-konformità tal-operaturi tal-inġenji tal-ajru fuq il-bażi tal-ammont ta’ kwoti ċeduti, l-awtoritajiet kompetenti tal-Istati Membri għandhom l-ewwel nett iqisu l-emissjonijiet koperti mill-ETS tal-Iżvizzera u jużaw l-ammont li jifdal tal-kwoti ċeduti biex iqisu l-emissjonijiet koperti mill-EU ETS.
                     
                  
                  
                     
                        Meta jivvalutaw il-konformità tal-operaturi tal-inġenji tal-ajru fuq il-bażi tal-ammont ta’ kwoti ċeduti, l-awtoritajiet kompetenti tal-Iżvizzera għandhom l-ewwel nett iqisu l-emissjonijiet koperti mill-EU ETS u jużaw l-ammont li jifdal tal-kwoti ċeduti biex iqisu l-emissjonijiet koperti mill-ETS tal-Iżvizzera.
                     
                  
               
                     
                        16
                     
                  
                  
                     
                        L-infurzar legali
                     
                  
                  
                     
                        Il-Partijiet għandhom jinfurzaw id-dispożizzjonijiet tal-ETS rispettivi tagħhom fir-rigward ta’ operaturi tal-inġenji tal-ajru li ma jissodisfawx l-obbligi fl-ETS rispettiva, irrispettivament minn jekk l-operatur ikunx amministrat minn awtorità kompetenti tal-UE (ŻEE) jew minn awtorità kompetenti Żvizzera fil-każ li l-infurzar mill-awtorità li tkun qed tamministra lill-operatur ikun jeħtieġ azzjoni addizzjonali.
                     
                  
               
                     
                        17
                     
                  
                  
                     
                        L-attribuzzjoni amministrattiva tal-operaturi tal-inġenji tal-ajru
                     
                  
                  
                     
                        Skont l-Artikolu 25a tad-Direttiva 2003/87/KE, il-lista tal-operaturi tal-inġenji tal-ajru ppubblikata mill-Kummissjoni skont l-Artikolu 18a(3) tad-Direttiva 2003/87/KE għandha tispeċifika l-Istat amministrattiv, inkluż l-Iżvizzera, għal kull operatur ta’ inġenji tal-ajru.
                     
                     
                        L-operaturi tal-inġenji tal-ajru li jiġu attribwiti lill-Iżvizzera għall-ewwel darba wara d-dħul fis-seħħ ta’ dan il-Ftehim għandhom jiġu amministrati mill-Iżvizzera wara t-30 ta’ April tas-sena ta’ attribuzzjoni u qabel l-1 ta’ Awwissu tas-sena ta’ attribuzzjoni.
                     
                     
                        Iż-żewġ partijiet għandhom jikkooperaw billi jikkondividu d-dokumentazzjoni u l-informazzjoni rilevanti.
                     
                     
                        L-attribuzzjoni ta’ operatur ta’ inġenji tal-ajru m’għandhiex taffettwa l-kopertura ta’ dak l-operatur ta’ inġenji tal-ajru mill-ETS rispettiva (jiġifieri, operatur kopert mill-EU ETS amministrat mill-awtorità kompetenti Żvizzera għandu jkollu l-istess livell ta’ obbligi skont l-EU ETS flimkien mal-koperatura tiegħu skont l-ETS Żvizzera, u viċeversa).
                     
                  
               
                     
                        18
                     
                  
                  
                     
                        Il-modalitajiet għall-implimentazzjoni
                     
                  
                  
                     
                        Kwalunkwe modalità addizzjonali meħtieġa għall-organizzazzjoni tax-xogħol u għall-kooperazzjoni fi ħdan il-punt uniku ta’ servizz għad-detenturi ta’ kontijiet tal-avjazzjoni għandha tiġi żviluppata u adottata mill-Kumitat Konġunt wara l-iffirmar ta’ dan il-Ftehim, skont l-Artikoli 12, 13 u 22 ta’ dan il-Ftehim. Dawn il-modalitajiet għandhom jibdew japplikaw fl-istess ħin bħal dan il-Ftehim.
                     
                  
               
                     
                        19
                     
                  
                  
                     
                        L-assistenza minn Eurocontrol
                     
                  
                  
                     
                        Għall-parti tal-avjazzjoni ta’ dan il-Ftehim, il-Kummissjoni Ewropea għandha tinkludi lill-Iżvizzera fi ħdan il-mandat mogħti lill-Eurocontrol fir-rigward tal-EU ETS.
                     
                  
               
               C. Kriterji Essenzjali għar-Reġistri
            
            
               L-ETS ta’ kull parti għandha tinkludi reġistru u reġistru tat-tranżazzjonijiet, li għandhom jissodisfaw il-kriterji essenzjali li ġejjin fir-rigward ta’ mekkaniżmi u proċeduri ta’ sigurtà u b’rabta mal-ftuħ u mal-ġestjoni tal-kontijiet.
            
            
               Kriterji Essenzjali b’rabta mal-Mekkaniżmi u mal-Proċeduri tas-Sigurtà:
            
            
               Ir-reġistri u r-reġistri tat-tranżazzjonijiet għandhom jipproteġu l-kunfidenzjalità, l-integrità, id-disponibbiltà u l-awtentiċità tad-data maħżuna fis-sistema. Għal dan il-għan, il-Partijiet għandhom jimplimentaw il-mekkaniżmi ta’ sigurtà li ġejjin:
            
            
                     
                        Kriterji Essenzjali
                     
                     
                        Biex jiġu aċċessati l-kontijiet, hemm bżonn ta’ mekkaniżmu ta’ awtentikazzjoni b’żewġ fatturi għall-utenti kollha li jaċċessaw il-kont.
                     
                     
                        Kemm biex tinbeda tranżazzjoni kif ukoll biex din tiġi approvata hemm bżonn ta’ mekkaniżmu ta’ ffirmar tat-tranżazzjoni. Il-kodiċi ta’ konferma għandu jintbagħat lill-utenti barra mill-medda ta’ frekwenzi normali.
                     
                     
                        Kwalunkwe waħda mill-operazzjonijiet segwenti għandha tinbeda minn persuna waħda u tiġi approvata minn oħra (il-prinċipju ta’ 4-għajnejn):
                     
                     
                        -l-operazzjonijiet kollha mwettqa minn amministratur, sakemm ma japplikawx eċċezzjonijiet kif definiti fl-LTS;
                     
                     
                        -it-trasferimenti kollha ta’ unitajiet sakemm ma jkunux ġustifikati minn miżura alternattiva li tipprovdi l-istess livell ta’ sigurtà.
                     
                     
                        Għandu jkun hemm sistema ta’ notifiki fis-seħħ li twissi lill-utenti meta jitwettqu operazzjonijiet li jinvolvu l-kontijiet u l-assi tagħhom.
                     
                     
                        Japplika dewmien minimu ta’ 24 siegħa bejn il-bidu ta’ trasferiment u l-eżekuzzjoni tiegħu lill-utenti kollha sabiex jirċievu l-informazzjoni u jieqaf kwalunkwe trasferiment illeġittimu suspettat.
                     
                     
                        L-amministratur Żvizzeru u l-amministratur ċentrali tal-Unjoni għandhom jieħdu passi biex jinfurmaw lill-utenti dwar ir-responsabbiltajiet tagħhom fir-rigward tas-sigurtà tas-sistemi tagħhom (PC, network) u fir-rigward tal-amministrazzjoni tad-data/tan-navigazzjoni fuq l-internet.
                     
                     
                        Fir-rigward tal-kwoti, l-emissjonijiet għas-sena 2020 jistgħu jiġu koperti biss minn kwoti maħruġa fil-perjodu 2013 – 2020. 
                     
                  
               
               Kriterji essenzjali b’rabta mal-ftuħ u mal-ġestjoni tal-kontijiet:
            
            
                     
                        Kriterji Essenzjali
                     
                     
                        Ftuħ ta’ Kont tal-Operatur/Kont ta’ Depożitu tal-Operatur:
                     
                     
                        L-applikazzjoni mill-operatur jew mill-awtorità kompetenti għat-talba ta’ ftuħ ta’ kont (ta’ depożitu) tal-operatur għandha tiġi indirizzata lill-amministratur nazzjonali (l-Uffiċċju Federali tal-Ambjent, FOEN, għall-Iżvizzera). L-applikazzjoni għandha tinkludi biżżejjed informazzjoni sabiex tidentifika l-installazzjoni tal-ETS u ID adegwata tal-installazzjoni.
                     
                     
                        Ftuħ ta’ Kont tal-Operatur ta’ Inġenji tal-Ajru/Kont ta’ Depożitu ta’ Operatur ta’ Inġenji tal-Ajru:
                     
                     
                        Kull operatur ta’ inġenji tal-ajru kopert mill-ETS tal-Iżvizzera jew mill-EU ETS għandu jkollu kont wieħed tal-operatur ta’ inġenji tal-ajru/kont ta’ depożitu wieħed ta’ operatur ta’ inġenji tal-ajru. Fil-każ tal-operaturi ta’ inġenji tal-ajru amministrati mill-awtorità kompetenti Żvizzera dan il-kont għandu jinżamm fir-reġistru Żvizzeru. L-applikazzjoni mill-operatur ta’ inġenji tal-ajru jew minn rappreżentant awtorizzat tal-operatur ta’ inġenji tal-ajru għandha tiġi indirizzata lill-amministratur nazzjonali (FOEN għall-Iżvizzera) fi żmien 30 jum ta’ xogħol mill-approvazzjoni tal-pjan ta’ monitoraġġ tal-operatur ta’ inġenji tal-ajru jew mit-trasferiment tiegħu minn Stat Membru tal-UE (ŻEE) lill-awtoritajiet Żvizzeri. L-applikazzjoni għandha tinkludi l-kodiċi jew kodiċijiet uniċi tal-inġenju tal-ajru operat mill-applikant li jaqgħu skont l-ETS tal-Iżvizzera u/jew tal-EU ETS.
                     
                     
                        Ftuħ ta’ Kont Personali/Kont ta’ Depożitu Personali:
                     
                     
                        L-applikazzjoni għal talba għall-ftuħ ta’ kont personali jew ta’ kont ta’ depożitu personali għandha tiġi indirizzata lill-amministratur nazzjonali (FOEN għall-Iżvizzera). Għandha tinkludi biżżejjed informazzjoni għall-identifikazzjoni tad-detentur/tal-applikant tal-kont u għandha tinkludi tal-anqas:
                     
                     
                        -għal persuna fiżika: il-prova tal-identità u d-dettalji ta’ kuntatt 
                     
                     
                        -għal persuna ġuridika: 
                     
                     
                        –il-kopja tar-reġistru kummerċjali JEW
                     
                     
                        –l-istrumenti li jistabbilixxu l-entità ġuridika u dokument li jagħti prova tar-reġistrazzjoni tal-entità ġuridika
                     
                     
                        -ir-rekords kriminali tal-persuna fiżika jew fil-każ ta’ persuna ġuridika tad-diretturi tagħha
                     
                     
                        Rappreżentanti Awtorizzati/tal-Kont:
                     
                     
                        Kull kont għandu jkollu tal-anqas rappreżentant awtorizzat/tal-kont wieħed innominat mid-detentur tal-kont prospettiv. Ir-rappreżentanti awtorizzati/tal-kont għandhom jibdew it-tranżazzjonijiet u proċessi oħra f’isem id-detentur tal-kont. Meta jiġi nnominat ir-rappreżentant awtorizzat/tal-kont, għandha tiġi trażmessa l-informazzjoni li ġejja dwar ir-rappreżentant awtorizzat/tal-kont:
                     
                     
                        -L-isem u d-dettalji ta’ kuntatt
                     
                     
                        -Id-dokument ġustifikattiv tal-identifikazzjoni
                     
                     
                        -Ir-rekord kriminali
                     
                     
                        Il-kontroll tad-dokumenti:
                     
                     
                        Kull kopja ta’ dokument li tiġi sottomessa bħala evidenza għall-ftuħ ta’ kont personali/kont ta’ depożitu personali jew għan-nomina ta’ rappreżentant awtorizzat/ta’ kont trid tkun ċertifikata bħala kopja vera. Fir-rigward ta’ dokumenti maħruġa barra mill-Istat li jkun qed jitlob kopja, il-kopja trid tiġi legalizzata. Id-data taċ-ċertifikazzjoni u, fejn rilevanti, tal-leġiżlazzjoni ma tridx tkun ta’ aktar minn tliet xhur qabel id-data tal-applikazzjoni.
                     
                     
                        Rifjut għall-ftuħ jew għall-aġġornament ta’ kont jew għan-nomina ta’ rappreżentant awtorizzat/tal-kont:
                     
                     
                        Amministratur nazzjonali (il-FOEN għall-Iżvizzera) jista’ jirrifjuta li jiftaħ jew li jaġġorna kont jew li jinnomina rappreżentant awtorizzat/ta’ kont diment li r-rifjut ikun raġonevoli u ġustifikabbli. Ir-raġunijiet għar-rifjut għandhom ikunu ġustifikati abbażi ta’ mill-inqas waħda mir-raġunijiet li ġejjin:
                     
                     
                        -l-informazzjoni u d-dokumenti pprovduti jkunu mhux kompluti, skaduti, jew inkella skorretti jew foloz;
                     
                     
                        -ir-rappreżentant prospettiv ikun qed jiġi investigat jew ikun instab ħati fil-ħames snin preċedenti ta’ frodi li tinvolvi kwoti jew unitajiet ta’ Kjoto, ħasil tal-flus, iffinanzjar tat-terroriżmu jew reati gravi oħra li għalihom il-kont seta’ kien strumentali;
                     
                     
                        -raġunijiet stabbiliti fid-dritt nazzjonali jew tal-Unjoni.
                     
                     
                        Reviżjoni regolari tal-informazzjoni dwar il-kont:
                     
                     
                        Id-detenturi tal-kont għandhom jirrapportaw minnufih kwalunkwe tibdil fil-kont jew fid-data dwar l-utent lill-amministratur nazzjonali (FOEN għall-Iżvizzera) iġġustifikat minn informazzjoni kif meħtieġ mill-amministratur nazzjonali li huwa responsabbli għall-approvazzjoni tal-aġġornament f’waqtu tal-informazzjoni.
                     
                     
                        Mill-anqas darba kull tliet snin, l-amministratur nazzjonali għandu jivvaluta jekk l-informazzjoni relatata ma’ kont tkunx għadha kompleta, aġġornata, preċiża u vera, u għandu jitlob li d-detentur tal-kont jinnotifika kwalunkwe tibdil kif ikun xieraq.
                     
                     
                        Sospensjoni ta’ Aċċess għal Kont:
                     
                     
                        Fejn tinkiser kwalunkwe dispożizzjoni skont l-Artikolu 3 ta’ dan il-Ftehim relattivament għal reġistri jew tkun pendenti xi investigazzjoni dwar il-possibilità ta’ ksur ta’ dawk id-dispożizzjonijiet, l-aċċess għall-kontijiet jista’ jiġi sospiż.
                     
                     
                        Kunfidenzjalità u żvelar tal-informazzjoni:
                     
                     
                        L-informazzjoni, inkluż iż-żamma tal-kontijiet kollha, it-tranżazzjonijiet kollha magħmula, il-kodiċi uniku ta’ identifikazzjoni tal-unità tal-kwoti u l-valur numeriku uniku tan-numru tas-serje tal-unità tal-unitajiet ta’ Kjoto miżmuma jew affettwati minn tranżazzjoni, miżmuma fl-EUTL jew fl-SSTL, fir-Reġistru tal-Unjoni, fir-reġistru Żvizzeru u fi kwalunkwe reġistru tal-Protokoll ta’ Kyoto ieħor għandhom jitqiesu kunfidenzjali.
                     
                     
                        Tali informazzjoni kunfidenzjali tista’ tingħata lill-entitajiet pubbliċi rilevanti fuq talba tagħhom jekk dawn it-talbiet isegwu objettiv leġittimu u huma ġustifikati, meħtieġa u proporzjonati (għall-finijiet ta’ investigazzjoni, detezzjoni, prosekuzzjoni, amministrazzjoni tat-taxxa, infurzar, awditjar u superviżjoni finanzjarja għall-prevenzjoni u l-ġlieda kontra l-frodi, il-ħasil tal-flus, il-finanzjament tat-terroriżmu, kriminalità serja oħra, il-manipulazzjoni tas-suq jew ksur ieħor tad-dritt tal-Unjoni jew nazzjonali ta’ Stat Membru taż-ŻEE jew tal-Iżvizzera u biex jiġi żgurat il-funzjonament tajjeb tal-EU ETS u tal-ETS tal-Iżvizzera.
                     
                  
               
               D. Kriterji Essenzjali għall-Pjattaformi tal-Irkantar u għall-Attivitajiet tal-Irkantar
            
            
               L-entitajiet li jwettqu l-irkanti tal-kwoti fl-ETS tal-Partijiet għandhom jissodisfaw il-kriterji essenzjali li ġejjin u jwettqu l-irkanti skont dan.
            
            
                     
                         
                     
                  
                  
                     
                        Kriterji Essenzjali
                     
                  
               
                     
                        1
                     
                  
                  
                     
                        L-entità li tmexxi l-irkant għandha tintgħażel permezz ta’ proċess li jiżgura trasparenza, proporzjonalità, trattament indaqs, nondiskriminazzjoni u kompetizzjoni bejn il-pjattaformi tal-irkant potenzjali differenti abbażi tad-dritt tal-Unjoni jew nazzjonali dwar l-akkwist.
                     
                  
               
                     
                        2
                     
                  
                  
                     
                        L-entità li tmexxi l-irkant għandha tkun awtorizzata għal din l-attività u għandha tipprovdi s-salvagwardji meħtieġa fit-twettiq tal-operazzjonijiet tagħha; dawk is-salvagwardji jinkludu, fost l-oħrajn, arranġamenti għall-identifikazzjoni u għall-ġestjoni tal-konsegwenzi negattivi potenzjali ta’ kwalunkwe kunflitt ta’ interess, għall-identifikazzjoni u l-ġestjoni tar-riskji li għalihom ikun espost is-suq, li jkun hemm regoli u proċeduri trasparenti u mhux diskrezzjonali għal irkantar ġust u ordnat u biżżejjed riżorsi finanzjarji biex jiġi faċilitat il-funzjonament kif suppost.
                     
                  
               
                     
                        3
                     
                  
                  
                     
                        L-aċċess għall-irkanti għandu jkun soġġett għal rekwiżiti minimi fir-rigward ta’ kontrolli adegwati tad-diliġenza tal-klijenti biex jiġi żgurat li l-parteċipanti ma jimminawx l-operat tal-irkanti.
                     
                  
               
                     
                        4
                     
                  
                  
                     
                        Il-proċess tal-irkantar għandu jkun prevedibbli, b’mod partikolari fir-rigward taż-żmien u tas-sekwenza tal-bejgħ u tal-volumi stmati li għandhom ikunu disponibbli. L-elementi prinċipali tal-metodu tal-irkantar, inkluż l-iskeda, id-dati u l-volumi stmati tal-bejgħ għandhom jiġu ppubblikati fuq is-sit web tal-entità li tmexxi l-irkant tal-anqas xahar qabel il-bidu tal-irkanti. Kwalunkwe aġġustament sinifikanti għandu jitħabbar malajr kemm jista’ jkun prattikabbli, inkluż minn qabel ukoll.
                     
                  
               
                     
                        5
                     
                  
                  
                     
                        L-irkantar tal-kwoti għandu jitwettaq bl-objettiv li jiġi minimizzat kwalunkwe impatt fuq l-ETS ta’ kull Parti. L-entità inkarigata mill-irkant għandha tiżgura l-prezzijiet uniformi tal-irkanti ma jiddevjawx b’mod sinifikanti mill-prezz rilevanti għall-kwoti fis-suq sekondarju matul il-perjodu tal-irkant, sitwazzjoni li tkun tindika nuqqas fl-irkanti. Il-metodoloġija li tiddetermina d-devjazzjoni msemmija fis-sentenza ta’ qabel għandha tiġi nnotifikata lill-awtoritajiet kompetenti li jeżerċitaw funzjonijiet ta’ sorveljanza tas-suq.
                     
                  
               
                     
                        6
                     
                  
                  
                     
                        L-informazzjoni mhux kunfidenzjali kollha li hija pertinenti għall-irkanti, inklużi l-leġiżlazzjoni, il-gwidi u l-formoli kollha, għandha tiġi ppubblikata b’mod miftuħ u trasparenti. Ir-riżultati ta’ kull irkant mwettaq għandhom jiġu ppubblikati malajr kemm jista’ jkun raġonevolment prattikabbli u jinkludu l-informazzjoni mhux kunfidenzjali rilevanti. Ir-rapporti dwar ir-riżultati tal-irkanti għandhom jiġu ppubblikati tal-anqas darba fis-sena.
                     
                  
               
                     
                        7
                     
                  
                  
                     
                        L-irkantar tal-kwoti għandu jkun soġġett għal regoli u proċeduri adegwati biex itaffi r-riskju ta’ komportament antikompetittiv, abbuż tas-suq, ħasil tal-flus u finanzjament tat-terroriżmu fl-irkanti. Kemm jista’ jkun possibbli, dawn ir-regoli u l-proċeduri għandhom ma jkunux inqas stretti minn dawk applikabblki għas-swieq finanzjarji fir-reġimi legali rispettivi tal-Partijiet. B’mod partikolari, l-entità li tmexxi l-irkant għandha tkun responsabbli għall-istabbiliment ta’ miżuri, proċeduri u proċessi sabiex tiġi żgurata l-integrità tal-irkanti. Għandha timmonitorja wkoll l-imġiba tal-parteċipanti tas-suq u tinnotifika lill-awtoritajiet pubbliċi kompetenti f’każ ta’ komportament antikompetittiv, abbuż tas-suq, ħasil ta’ flus jew finanzjament tat-terroriżmu.
                     
                  
               
                     
                        8
                     
                  
                  
                     
                        L-entità li twettaq l-irkanti u l-irkantar tal-kwoti għandha tkun soġġetta għal superviżjoni adegwata mill-awtoritajiet kompetenti. L-awtoritajiet kompetenti maħtura għandu jkollhom il-kompetenzi legali neċessarji u l-arranġamenti tekniċi biex jagħmlu superviżjoni ta’:
                     
                     
                        -l-organizzazzjoni u t-tmexxija tal-operaturi tal-pjattaformi tal-irkanti;
                     
                     
                        -l-organizzazzjoni u t-tmexxija tal-intermedjarji professjonali li jaġixxu f’isem il-klijenti;
                     
                     
                        -l-imġiba u t-tranżazzjonijiet tal-parteċipanti tas-suq, sabiex jiġi evitat abbuż minn informazzjoni privileġġata u manipulazzjoni tas-suq;
                     
                     
                        -it-tranżazzjonijiet tal-parteċipanti fis-suq, sabiex jiġi evitat il-ħasil ta’ flus u l-finanzjament tat-terroriżmu.
                     
                     
                        Sa fejn ikun possibbli, is-superviżjoni ma għandhiex tkun inqas stretta mis-superviżjoni fuq is-swieq finanzjarji fir-reġimi legali rispettivi tal-Partijiet.
                     
                  
               
               L-Iżvizzera għandha tagħmel sforz biex tagħmel użu minn entità privata għall-irkantar tal-kwoti tagħha, skont ir-regoli dwar l-akkwist pubbliku.
            
         
         
            
               Sa meta tiġi kkuntrattata tali entità, u dment li l-għadd ta’ kwoti li se jiġu rkantati f’sena jkun taħt limitu fiss, l-Iżvizzera tista’ tkompli tuża l-arranġamenti attwali għall-irkantar, jiġifieri l-irkanti operati mill-FOEN, skont il-kundizzjonijiet li ġejjin:
            
            
                     
                        1
                     
                  
                  
                     
                        Il-livell limitu għandu jkun ta’ 1 000 000 kwota, li jinkludi l-kwoti li għandhom jiġu rkantati għall-attivitajiet tal-avjazzjoni.
                     
                  
               
                     
                        2
                     
                  
                  
                     
                        Għandhom japplikaw il-kriterji essenzjali taħt il-punti 1 sa 8, bl-eċċezzjoni tal-kriterji 1 u 2, filwaqt li l-aħħar sentenza tal-kriterju 5 u l-kriterji 7 u 8 japplikaw biss għall-FOEN sal-limitu possibbli. Għandu japplika l-kriterju essenzjali taħt il-punt 3, flimkien mad-dispożizzjoni li ġejja: l-ammissjoni għas-sottomissjoni ta’ offerti fl-irkanti tal-kwoti Żvizzeri skont l-arranġamenti għall-irkantar li kienu fis-seħħ fiż-żmien li fih ġie ffirmat dan il-Ftehim għandhom jiġu ggarantiti għall-entitajiet kolla fiż-ŻEE li huma ammessi biex jissottomettu offerti fl-irkanti fl-Unjoni.
                     
                  
               
               L-Iżvizzera tista’ tawtorizza lil entitajiet li jinsabu fiż-ŻEE biex imexxu l-irkant
            
            
            
               ANNESS II tal-Ftehim ta’ Kollegament
            
            
               STANDARDS TEKNIĊI TAL-KOLLEGAMENT
            
            
            
               Biex il-kollegament bejn l-EU ETS u l-ETS tal-Iżvizzera isir operattiv, għandha tiġi stabbilita soluzzjoni proviżorja f’Mejju 2020 jew kemm jista’ jkun malajr wara dik id-data. Il-partijiet għandhom jikkooperaw biex jissostitwixxu l-kollegament proviżorju mar-reġistru permanenti kemm jista’ jkun malajr.
            
            
               L-Istandards Tekniċi tal-Kollegament (LTS) għandhom jispeċifikaw:
            
            
                     
                        -
                     
                  
                  
                     
                        -l-arkitettura tal-kollegament ta’ komunikazzjoni;
                     
                  
               
                     
                  
                  
                     
                        -is-sigurtà tat-trasferiment tad-data;
                     
                  
               
                     
                        -
                     
                  
                  
                     
                        -il-lista ta’ funzjonijiet (tranżazzjonijiet, rikonċiljazzjoni …);
                     
                  
               
                     
                        -
                     
                  
                  
                     
                        -id-definizzjoni ta’ servizzi web;
                     
                  
               
                     
                  
                  
                     
                        -ir-rekwiżiti dwar ir-reġistrazzjoni tad-data;
                     
                  
               
                     
                        –
                     
                  
                  
                     
                        –l-arranġamenti operattivi (Uffiċċju ta’ informazzjoni, appoġġ);
                     
                  
               
                     
                        –
                     
                  
                  
                     
                        –il-pjan dwar l-attivazzjoni ta’ komunikazzjoni u l-proċedura tal-ittestjar;
                     
                  
               
                     
                        –
                     
                  
                  
                     
                        –il-proċedura tal-ittestjar tas-sigurtà.
                     
                  
               
               L-LTS għandhom jispeċifikaw li l-amministraturi għandhom jieħdu passi raġonevoli biex jiġi żgurat li l-SSTL, l-EUTL kif ukoll il-kollegament ikunu operattivi 24 siegħa kuljum u 7 ijiem fil-ġimgħa, u li l-interruzzjonijiet fl-operat tal-SSTL, tal-EUTL u fil-kollegament jinżammu għall-minimu.
            
            
               L-LTS għandhom jispeċifikaw li l-komunikazzjonijiet bejn l-SSTL u l-EUTL jikkonsistu minn skambji siguri ta’ messaġġi tas-servizzi web abbażi tat-teknoloġiji li ġejjin
               
                   (1)
               
               :
            
            
               –servizzi web bl-użu tal-Protokoll SOAP (Simple Object Access Protocol) jew ekwivalenti;
            
            
               –VPN (Virtual Private Network) ibbażat fuq il-hardware;
            
            
               –XML (Extensible Markup Language);
            
            
               –firma diġitali; u
            
            
               –protokolli ta’ sinkronizzazzjoni tal-ħin fuq network
            
            
               L-LTS għandhom jistabbilixxu rekwiżiti addizzjonali ta’ sigurtà għar-reġistru Żvizzeru, għall-SSTL, għar-reġistru tal-Unjoni u għall-EUTL u dawn għandhom jiġu ddokumentati fi “pjan ta’ ġestjoni tas-sigurtà”. B’mod partikolari, l-LTS għandhom jispeċifikaw li:
            
            
               –jekk ikun hemm suspett li tkun ġiet kompromessa s-sigurtà tar-reġistru Żvizzeru, tal-SSTL, tar-reġistru tal-Unjoni jew tal-EUTL allura ż-żewġ Partijiet għandhom minnufih javżaw lil xulxin u jissospendu l-konnessjoni bejn l-SSTL u l-EUTL;
            
            
               –fil-każ ta’ ksur tas-sigurtà, il-Partijiet għandhom jintrabtu li jikkondividu immedjatament l-informazzjoni ma’ xulxin. Skont l-estent tad-dettalji tekniċi disponibbli, għandu jiġi kondiviż rapport li jiddeskrivi l-inċident (id-data, il-kawża, l-impatt, ir-rimedji) bejn l-amministratur tar-reġistru Żvizzeru u l-amministratur ċentrali tal-Unjoni fi żmien 24 siegħa wara l-ksur tas-sigurtà.
            
         
         
            
               Il-proċedura dwar l-ittestjar tas-sigurtà stabbilita fl-LTS għandha titlesta qabel jiġi stabbilit il-kollegament ta’ komunikazzjoni bejn l-SSTL u l-EUTL, u kull meta jkun hemm bżonn ta’ verżjoni jew rilaxx ġdid tal-SSTL jew tal-EUTL.
            
            
               L-LTS għandhom jipprovdu żewġ ambjenti għall-ittestjar minbarra l-Ambjent għall-produzzjoni: ambjent għall-ittestjar għall-iżviluppaturi u ambjent ta’ aċċettazzjoni.
            
            
               Il-Partijiet għandhom jipprovdu evidenza permezz tal-amministratur tar-reġistru Żvizzeru u l-amministratur ċentrali tal-Unjoni li turi li matul l-aħħar tnax-il xahar tkun saret valutazzjoni indipendenti tas-sigurtà tas-sistemi tagħhom skont ir-rekwiżiti ta’ sigurtà stabbiliti fl-LTS. L-ittestjar tas-sigurtà u b’mod partikolari l-ittestjar tal-penetrazzjoni għandu jsir fuq kull rilaxx ġdid maġġuri tas-software skont ir-rekwiżiti ta’ sigurtà stabbiliti fl-LTS. L-ittestjar tal-penetrazzjoni ma għandux isir mill-iżviluppatur tas-software jew minn sottokuntrattur tal-iżviluppatur tas-software.
            
            
            
               
                  (1)
               
                 Attwalment dawk it-teknoloġiji qed jintużaw biex tiġi stabbilita konnessjoni bejn ir-Reġistru tal-Unjoni u r-Reġistru Internazzjonali tat-Tranżazzjonijiet kif ukoll bejn ir-Reġistru Żvizzeru u r-Reġistru Internazzjonali tat-Tranżazzjonijiet.
            
         
         
            
                  
                     (1)
                  
                        ĠU L 322, 7.12.2017, p. 3.